Mini DisplayPort

Mitte segi ajada Thunderbolt Mini DisplayPort (mDP) on 2008 aastal Apple'i poolt välja töötatud riistvaraliides, mis toetab VESA DisplayPort protokolli. Ühenduse eeliseks on kompaktsed mõõtmed, mis tulevad kasuks tihedalt ehitatud seadmete puhul nagu sülearvutid ja laienduskaardid. Kuna Mini DisplayPort spetsifikatsioon järgib VESA poolt loodud DisplayPort'i spetsifikatsioone, siis on Mini DisplayPort ühilduvuselt sellega sama. Kuigi DisplayPort standard võimaldab suuri resolutsioone ja kõrgeid kaadrisagedusi, siis tehniliselt limiteerib neid võimalusi adapterite kasutus ning seadmete võimsus. Mini Displayport'i algne implementatsioon toetas resolutsioone 3840 x 2160, 30 kaadrit sekundis või 2560 x 1600, 60 kaadrit sekundis. Andmevahetuskiiruseks kuni 8.64 Gbps. DisplayPort 1.2 implementatsioon toetab resolutsiooni 3840 x 2160 koos 60Hz kaadrisagedusega. Samuti suurenes andmevahetus peaaegu kaks korda, kuni 17.28 Gbps ning lisandus HDR tugi ja pärgühendus mitme kuvari vahel. Mini DisplayPort on laialdaselt kasutusel erinevatel seadmetel, seda ka edasi arenenud Thunderbolt liidesel. Mini DisplayPort on kasutusel järgnevatel Apple poolt loodud seadmetel: MacBook Pro, mis on toodetud aastatel 2008 kuni 2010 (Thunderbolt (1/2) ühendusega 2011-2015) MacBook Air, mis on toodetud aastatel 2008 kuni 2010 (Thunderbolt (1/2) ühendusega 2011-2017) Mac mini, mis on toodetud aastatel 2009 kuni 2010 (Thunderbolt(1/2) ühendusega 2011-2014) iMac, mis on toodetud aastatel 2009 kuni 2010 (Thunderbolt(1/2) ühendusega 2011-2015) Mac Pro, mis on toodetud aastatel 2009 kuni 2012 (Thunderbolt(1/2) ühendusega alates 2013) Mõningad videokaardid, mis kasutavad Mini DisplayPort liidest. Nvidia RTX 2000 Ada Nvidia NVS810 AMD FirePro W9100 Mini DisplayPort'i leidub ka teiste tootjate sülearvutites (näiteks Windows Surface pro seerias) ja ka mõningates emaplaatides. Apple lõi mitmeid adaptereid selleks, et säilitada ühilduvus olemasolevate liideste ja standarditega. Ühendub Mini DisplayPort'i, Thunderbolt'i või Thunderbolt 2 liidese ja seadme vahel, mis kasutab VGA liidest. Adapter toetab resolutsioone kuni 1920x1200. Resolutsioonid üle 1600 x 1200 on limiteeritud madalama ekraani kaadrisagedusega. Samuti kuna VGA ühendus on analoogne, siis HDCP'ga krüpteeritud meedium võib mängida madalama resolutsiooniga või üldse mitte. Ühendub Mini DisplayPort'i, Thunderbolt'i või Thunderbolt 2 liidese ja seadme vahel, mis kasutab DVI liidest. Adapter toetab resolutsioone kuni 2560 x 1600. Lisaviigud/kontaktid, mis kannavad analoogsignaale, ei ole adapteri poolt toetatud. Mini DisplayPordi disainisid ja leiutasid järgmised inimesed: Stewart Shannon Fields Matthew K. Herndon Min Chul Kim Ron Larson Richard J. Middlehurst Anilkumar R. Pannikkat Glenn Wheelock Colin Whitby-Strevens Apple väljastab tasuta litsentse Mini DisplayPort'i implementeerimiseks. Selle eesmärk on suurendada ühenduse kasutust erinevatel seadmetel ja suurendada innovatiivsust, et laiendada selle kasutust. Apple säilitab õiguse litsents lõpetada, kui selle kasutamisel algatatakse patendi hagi Apple'i vastu. Thunderbolt Thunderbolt ja Thunderbolt 2 kasutavad sama füüsilist liidest mini DisplayPort'iga, mini DisplayPort on nendega pöördühenduv. DisplayPort Apple "Apple Mini DisplayPort Connector Dimensions" (PDF) (inglise). Apple Developer. 2008. Originaali (PDF) arhiivikoopia seisuga 16. veebruar 2009. Vaadatud 7. mail 2024. "Software Licensing Agreements & Trademark agreements" (inglise). Apple Developer. Originaali arhiivikoopia seisuga 2. detsember 2008. Vaadatud 1. mail 2024. "Mini DisplayPort Connector Standard" (PDF) (inglise). Video Electronics Standards Association. 26. oktoober 2009. Vaadatud 8. mail 2024 – cit. via glenwing.github.io. "MGuide to Display Cables / Adapters (v2)" (inglise). Linus Media Group Association. 20. veebruar 2023. Vaadatud 8. mail 2024. "The DisplayPort™ interface" (inglise). Delock. Juuni 2017. Vaadatud 8. mail 2024. "The DisplayPort™ interface" (inglise). Apple Support. 7. veebruar 2024. Vaadatud 8. mail 2024. "NVIDIA RTX 2000 Ada Generation" (inglise). NVIDIA Corporation. 2024. Vaadatud 8. mail 2024. "NVIDIA NVS 810 BRILLIANTLY SIMPLE DIGITAL SIGNAGE" (PDF) (inglise). NVIDIA Corporation. 2015. Vaadatud 8. mail 2024. "AMD FirePro W9100" (inglise). www.techpowerup.com. Vaadatud 8. mail 2024. "About the Apple Mini DisplayPort adapters" (inglise). Apple Support. 16. veebruar 2024. Vaadatud 7. mail 2024. "Mini displayport" (inglise). patents.google.com/. Vaadatud 8. mail 2024. "Apple Mini DisplayPort Connector Implementation License" (PDF) (inglise). Apple Developer. 2008. Originaali (PDF) arhiivikoopia seisuga 22. jaanuar 2009. Vaadatud 8. mail 2024.